open-index/open-wikipedia-markdown huggingface dataset:
Luettelo televisiosarjan Blindspot jaksoista

**[[Blindspot]]** on yhdysvaltalainen Martin Geron luoma rikosdraamasarja. Sarjan päärooleissa ovat Sullivan Stapleton ja Jaimie Alexander.

## Yhteenveto




## Jaksot
### Ensimmäinen tuotantokausi (2015–2016)

|}

### Toinen tuotantokausi (2016–2017)

|}

### Kolmas tuotantokausi (2017–2018)

|}

### Neljäs tuotantokausi (2018–2019)

|}

### Viides tuotantokausi (2020)

## Lähteet
Primera Divisiónin kausi 2017–2018

**Primera Divisiónin kausi 2017–2018** on järjestyksessään Espanjan pääsarjan Primera Divisiónin 87. kausi. Kausi alkoi 18. elokuuta 2017 ja se päättyy 20. toukokuuta 2018. Kuten myös edellisinä vuosina Nike tarjoaa viralliset pelipallot otteluihin.

Hallitsevana mestarina kauteen lähti Real Madrid. Kaudelle pääsarjaan nousivat Getafe, Girona ja Levante.

## Joukkueet
Kauden 2016–2017 sarjasta putosivat Granada, Osasuna ja Sporting Gijón. Kaudeksi 2017–2018 sarjaan nousivat Getafe, Girona ja Levante.
### Stadionit ja sijainnit

### Henkilöstö

## Sarjataulukko

## Lähteet
Regent

**Regent**  on Sierra Leonen Läntisen alueen maaseutupiirikunnan pohjoisosan kaupunki, joka on kasvanut kiinni pohjoispuolisen pääkaupunki Freetownin kaupunkirakenteeseen. Regent on osa Läntisen alueen maaseutupiirikunnan vuoriston äänestysaluetta (Mountain rural, yhteensä 30&nbsp;488 as., 2015). 

## Elokuun 2017 maavyöryt ja mutatulvat
Elokuun 14. päivänä 2017 Regentin länsiosasta alkunsa saavan, länteen laskevan Jubajoen valuma-alueella esiintyi tuhoisia maanvyöryjä ja erittäin vuolasta mutaisen veden tulvimista. Maanvyöryssä tuhoutui ja osin hautautui kymmeniä rakennuksia asukkaineen, vyöry osui ainakin sataan rakennukseen. Seudulla oli satanut heinäkuun alun jälkeen kolminkertaisesti normaaliin verrattuna ja tulvia edeltänyt rankkasadejakso alkoi sunnuntaina 13. elokuuta. Sateiden johdosta jokiuoma täyttyi yli äyräidensä. Voimakkaat mutatulvat vyöryivät länteen merta kohti. Tulvat särkivät tai rikkoivat jokiuoman varrelta kymmeniä rakennuksia ja useita siltoja matkallaan. Tapahtumien seurauksena oli elokuun 31. päivän tiedon mukaan raportoitu kuolleeksi jo yli 500 ihmistä. Lisäksi 810 henkeä oli virallisten lukujen mukaan yhä kateissa. Uhriluvun uskottiin siten nousevan vielä merkittävästi, joskin osan kadonneista uskottiin sisältyneen tunnistamattomaksi jääneiden kuolleiden joukkoon. Paikallishallinnon 27. elokuuta esittämän arvion mukaan luonnonmullistuksessa menehtyi yli 1&nbsp;000 henkeä. 

## Lähteet

## Aiheesta muualla
*Sierra Leone floods kill hundreds as mudslides bury houses (15.8.2017)  (bbc.com)
*Jaime Yaya Barry (14.8.2017) ‘All We See Is Dead Bodies’: Sierra Leone Floods and Mudslides Ravage Freetown  (nytimes.com)
*Jaime Yaya Barry (18.8.2017) Sierra Leone Mudslides Unlikely to Leave Survivors, Rescuers Say  (nytimes.com)
Artjom Lobov

**Artjom Lobov** (, s. 11. elokuuta 1986 Nižni Novgorod, Neuvostoliitto) on venäläis-irlantilainen vapaaottelija. Hän otteli UFC:ssä vuosina 2015–2018.

## Vapaaottelu
Lobov aloitti vapaaottelemisen Cage Warriors -promootiossa 2010. Hänen ensimmäinen ottelu oli Patrick Vickersia vastaan 27. marraskuuta 2010, jonka Lobov hävisi tuomariäänin.

### Ultimate Fighter (2015)
Lobov oli mukana Ultimate Fighterissa 2015, jolloin hän aluksi epäonnistui pääsemään mukaan hävittyään karsintaottelussa Mehdi Baghdadille tuomariäänin. Joukkueen valmentajana ollut Conor McGregor toi takaisin Lobovin, kun kumpikin valmentaja sai tuoda yhden ottelijan lisää, joka hävisi karsintakierroksella. Lobov pääsi tämän myötä suoraan lopputurnaukseen, jossa hän pudotti ensimmäisellä kierroksella Chris Gruetzemacherin tyrmäyksellä ja toisella kierroksella Julian Erosan myöskin tyrmäyksellä. Voiton myötä Lobov eteni loppuotteluun ja otteli ensimmäisen UFC-ottelunsa Las Vegasissa.

### UFC (2016–2018)
Lobov kohtasi 11. joulukuuta 2015 Ultimate Fighterin kevytsarjan loppuottelussa Ryan Hallin, jolle hän hävisi tuomariäänin (27–30, 26–30, 26–30).

Helmikuussa 2016 Lobov siirtyi höyhensarjaan ja hävisi myös toisen ottelunsa UFC:ssä Alex Whitelle tuomariäänin (27–30, 27–30, 27–30). Elokuussa Lobov kohtasi *[[UFC 202]]* -tapahtumassa Chris Avilanin, jonka hän voitti tuomariäänin (30–27, 30–27, 30–27). Lobov jatkoi voittokulkuaan marraskuussa Teruto Ishiharaa vastaan, joka päättyi Loboville tuomariäänin (30–27, 30–27, 29–28). Se oli samalla ensimmäinen kerta, kun Lobov otteli UFC-tapahtuman pääkortilla.

Huhtikuussa 2017 Lobov kohtasi höyhensarjan neljänneksi rankatun Cub Swansonin *[[UFC Fight Night: Swanson vs. Lobov]]* -tapahtumassa. Se oli samalla ensimmäinen kerta Loboville esiintyä UFC-tapahtuman pääottelussa. Hän hävisi viisieräisen ottelun tuomariäänin (49–46, 49–46, 50–45). Molemmat ottelijat palkittiin Illan kamppailu bonuksella. Elokuussa ilmoitettiin Lobovin ottelevan seuraavaksi Andre Filiä vastaan lokakuussa 2017. Hän hävisi kamppailun tuomariäänin (27-30, 27-30, 27-30).

## Yksityiselämä

Lobov syntyi ja eli ensimmäiset vuotensa Nižni Novgorodissa. Hänen perheensä asui kolme vuotta myös Argentiinassa ennen kuin asettui Irlannin Dubliniin. Hän aloitti kamppailulajien harrastamisen opiskellessaan liiketaloutta ja espanjaa Dublin City Universityssä. Lobov on saanut Irlannin kansalaisuuden, ja tehdessään UFC-debyyttinsä hän oli asunut maassa lähes 13 vuotta.

## Saavutukset
**[[UFC]]**
*Illan kamppailu (kerran)

## Lähteet

## Aiheesta muualla
*Artjom Lobov UFC:n sivustolla 
*Artjom Lobov Sherdog-sivustolla
Baywatch (elokuva)

**Baywatch** on vuonna 2017 ensi-iltansa saanut Seth Gordonin ohjaama yhdysvaltalainen komediaelokuva, joka perustuu samannimiseen televisiosarjaan. Sen ensi-ilta oli Yhdysvalloissa 25. toukokuuta 2017 ja Suomessa 2. kesäkuuta 2017.

## Juoni
Floridan Emerald Bayn rantavahti Mitch Buchannon (Dwayne Johnson) yrittää suojella rantaa ryhmänsä kanssa erilaisilta uhilta. Yksi näistä on Victoria Leedsin (Priyanka Chopra) johtama rikollisorganisaatio.

## Näyttelijät

## Tuotanto
### Esituotanto
Baywatch-elokuvasta oli puhetta jo vuodesta 2004 asti, mutta vasta vuonna 2015 Seth Gordonin astuttua ohjaajan paikalle alkoi projekti edetä nopeammalla vauhdilla.

Vuonna 2014 Justin Malen ensin uudelleenkirjoitti käsikirjoituksen, minkä jälkeen Damian Shannon ja Mark Swift muokkasivat sitä humoristisempaan suuntaan.

Lokakuussa 2014 kerrottiin Dwayne Johnsonin saaneen pääroolin. Seuraavaksi elokuussa 2015 roolin sai Zac Efron ja myöhemmin marraskuussa naispäärooliin valittiin Alexandra Daddario.

### Kuvaukset
Baywatchin kuvaukset alkoivat 22. helmikuuta 2016 Floridassa ja Savannahissa.

## Arvosteluja

Muropaketti-sivusto toteaa elokuvan suurimman ongelman olevan se, että se ei ole tarpeeksi hauska tai törkeä.

## Palkinnot ja ehdokkuudet

## Jatko-osa
Toukokuussa 2017 tuottaja Beau Flynn kertoi jatko-osan olevan mahdollinen. Johnson, Efron sekä käsikirjoittajat Damian Shannon ja Mark Swift olisivat mukana.

## Lähteet

## Aiheesta muualla
Le Chambon-sur-Lignon

**Le Chambon-sur-Lignon** on kunta Ranskassa Haute-Loiren departementissa Auvergne-Rhône-Alpesin alueella.

Toisen maailmansodan aikana kunnan asukkaat auttoivat juutalaisia piilottamalla heitä natseilta. Tästä teosta kiitoksena kunnalle on myönnetty Vanhurskaat kansakuntien joukossa -arvo. Kunnassa on myös tapahtumasta kertova museo.

## Lähteet

## Aiheesta muualla
Sergio León

**Sergio León Limones** (s. 6. tammikuuta 1989 Palma del Río, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Valladolidia ja on pelipaikaltaan hyökkääjä.

## Seurajoukkueura
León liittyi Real Betisin junioriakatemiaan ollessaan 15-vuotias. Ensiesiintymisensä seuran edustusjoukkueessa hän teki 27. maaliskuuta 2010 kotiottelussa Gironaa vastaan. Ottelu jäi edustusjoukkueen puolella toistaiseksi ainoaksi.

Kesällä 2013 León siirtyi Elcheen nelivuotisella sopimuksella, jossa hänet siirrettiin reservijoukkueeseen. Sieltä León lainattiin kauden 2013–2014 ajaksi Real Murciaan, mutta sai jo kolmen ottelun jälkeen kutsun takaisin emäseuraansa. Palattuaan kahden lainapestinsä jälkeen takaisin Elcheen kaudeksi 2015–2016, voitti León Segunda Divisiónin kauden maalikuninkuuden 22 osumallaan.

24. elokuuta 2016 León teki nelivuotisen sopimuksen pääsarjanousija Osasunan kanssa. Kolme päivää myöhemmin hän pelasi ensimmäisen ottelunsa maan pääsarjassa ottelussa Real Sociedadia vastaan. 22. syyskuuta 2016 hän teki ensimmäisen maalinsa joukkueessa kotiottelussa Espanyolia vastaan. 17. lokakuuta 2016 hän osui kaksi kertaa vierasvoitossa Eibaria vastaan.

1. kesäkuuta 2017 León palasi takaisin kasvattajaseuraansa Betisiin nelivuotisella sopimuksella. Hänestä maksettiin noin 3,5 miljoonan euron siirtokorvaus.

## Lähteet

## Aiheesta muualla
* Sergio Leónin tilastot BDFutbol-sivustolla 
* Sergio Leónin tilastot Soccerway-sivustolla
HMCS Charlottetown (FFH 339)

**HMCS Charlottetown** (viirinumero FFH 339) on Kanadan laivaston Halifax-luokan ohjusfregatti.

## Valmistus

Alus tilattiin Saint John Shipbuilding Limitediltä Sain Johnista, missä köli laskettiin 18. joulukuuta 1993. Se laskettiin vesille 1. lokakuuta 1994 ja valmistui 14. toukokuuta 1995.

## Palvelus
Kesäkuusta 2016 tammikuuhun 2017 alus osallistui operaatio Reassuranceen, jossa se oli Naton pysyvän 2. laivasto-osaston () mukana Pohjois-Atlantilla, Välimerellä, Egeanmerellä ja Itämerellä.

Alus lähti 8. elokuuta 2017 Halifaxista kuuden kuukauden Nato palvelukseen Keski- ja Etelä-Euroopan vesille. Alus liittyi Pohjois-Atlantille, Välimerelle ja Itämerelle sijoitettuun Naton pysyvään 1. laivasto-osastoon (). Matka on aluksen toinen rupeama operaatio Reassurancessa, jossa se korvaa *HMCS St. Johns'n*, joka palasi kotisatamaansa Halifaxiin 17. heinäkuuta oltuaan osastossa kuusi kuukautta.

Alus vieraili Naton laivasto-osaston mukana Helsingissä elokuun lopulla.

## Lähteet
*

### Viitteet
Saint-Julien-Chapteuil

**Saint-Julien-Chapteuil** on kunta Ranskassa Haute-Loiren departementissa Auvergne-Rhône-Alpesin alueella.

Kunta on kirjailija Jules Romainsin syntymäpaikka. Kunnan matkailutoimiston ensimmäisessä kerroksessa on hänelle omistettu pieni museo. Kylässä oleva Saint-Julienin kirkko on peräisin 1100-luvulta.


Tiedosto:Saint-Julien-Chapteuil_-_Musée_Jules_Romains_-1.jpg|Jules Romainsin museo
Tiedosto:Saint-Julien-Chapteuil_Église_chevet.JPG|Saint-Julienin kirkko


## Väkiluku

## Lähteet

## Aiheesta muualla
Antti Lovag

**Antti Lovag** (1920 – 27. syyskuuta 2014) oli unkarilainen arkkitehti. Hänet tunnetaan parhaiten Cannesissa sijaitsevasta 1979–1984 rakennetusta työstään Palais Bulles (kuplapalatsi), jonka muotisuunnittelija Pierre Cardin hankki itselleen 1990-luvun alussa, ja minkä vuoksi taloa kutsutaan usein harhaanjohtavaksi "Pierre Cardinin kuplapalatsiksi" (*Palais Bulles de Pierre Cardin*). Lovagilla oli suomalainen äiti ja hänen isänsä oli venäläinen.

## Lähteet

## Aiheesta muualla
* The Antti Lovag Project
Paweł Łukaszewski

**Paweł Łukaszewski** (s. 19. syyskuuta 1968 Tšekkoslovakia) on puolalainen kuoromusiikkiin erikoistunut säveltäjä. Tutkija Adrian Thomasin mukaan tyyllisesti "Paweł Łukaszewski [on] ennen kaikkea tunnettu määrätietoisen antimodernista sakraalista koraalimusiikistaan."

Łukaszewski on myös aktiivinen orkesterin ja kuoron johtaja Varsovan Musica Sacra -kuorossa. Hänen töitään on äänitetty yli viidellekymmenelle albumille.  Łukaszewski toimi säveltäjänä Varsovan filharmoniselle orkesterille kautena 2011–2012. Hän on sävellyksen professori Frederic Chopin -yliopistossa ja Szczecin taideakatemiassa.

Kolme hänen sävellyksiään sisältävistä CD-levyistä on voittanut Fryderyk-palkinnon vuosina 1999, 2008 ja 2011. Hän voitti Fryderyk-palkinnon kaksi kertaa vuosina 2005 ja 2011 myös Musica Sacran johtajana.

Łukaszewskin isä Wojciech Łukaszewski sekä hänen veljensä Marcin Łukaszewski ovat niin ikään säveltäjiä.

## Lähteet
Tomasz Makowski

**Tomasz Artur Makowski** (IPA [ˈtɔmaʃ ˈartur maˈkɔfsci], s. 1970) on puolalainen kirjastonhoitaja ja historioitsija sekä vuodesta 2007 lähtien Puolan kansalliskirjaston johtaja. Hän on myös luennoija Kardinaali Stefan Wyszyński Yliopistossa (UKSW). Kirjoitti kolme kirjaa ja lukuisia artikkeleita.

## Aiheesta muualla

* Tomasz Makowski bio on The Fryderyk Chopin Institute webpage  (englanniksi)
* Biogram na stronie Instytutu Nauk Historycznych  (puolaksi)
Saint-Bonnet-le-Froid

**Saint-Bonnet-le-Froid** on kunta Ranskassa Haute-Loiren departementissa Auvergne-Rhône-Alpesin alueella.

Kunta isännöi vuosittain yhtä Monte Carlo -rallin tunnetuinta etappia. Ansioitunut kokki Régis Marcon on syntynyt Saint-Bonnet-le-Froidissa.

## Lähteet

## Aiheesta muualla
Nivalan vesitorni

**Nivalan vesitorni** on Nivalassa sijaitseva vesitorni. Sen korkeus on 36 metriä.

Nivalan vesitorni on ollut perinteisesti kesäisin avoinna yleisölle. Kesällä 2017 keskustassa toimi myös Vesitornin kahvila.

## Lähteet
Saint-Félicien (Ardèche)

**Saint-Félicien** on kunta kaakkoisessa Ranskassa Ardèchen departementissa Auvergne-Rhône-Alpesin alueella.

Kunta on suuren pyöräilytapahtuman Ardéchoisen lähtöpaikka. Tapahtumassa on vuosittain noin 15 000 osallistujaa.

## Lähteet

## Aiheesta muualla
Franz Ferdinandin diskografia

Tämä on skotlantilaisen rockyhtye **[[Franz Ferdinand (yhtye)|Franz Ferdinandin]]** diskografia.

## Studioalbumit

Listasijoitusten lähde: 

## Singlet

## Musiikkivideot

## Remixit
Muiden artistien remixaamia kappaleita Franz Ferdinandin virallisilla julkaisuilla

## EP:t

## Muut julkaisut
### Kokoelmat

### Livealbumit

### Remixalbumit

### Videoalbumit

### Cover-kappaleet

## Lähteet
Aleksandr Raskatov

**Aleksandr Mihailovitš Raskatov** (Алекса́ндр Миха́йлович Раска́тов; s. 9. maaliskuuta 1953) on venäläinen säveltäjä.

## Elämä
Aleksandr Raskatov oli johtava toimittaja Krokodil-lehdessä ja opiskeli sävellystä Albert Lemanin ja Tihon Hrennikovin oppilaan Moskovan konservatoriossa. Raskatov oli jäsen Neuvostoliiton säveltäjien unionissa. Neuvostoliiton romahtamisen jälkeen hän on kuulunut Venäjän säveltäjien unioniin. 1990-luvun alussa hän muutti Saksaan ja vuonna 2004 Ranskaan.

## Musiikki
Raskatovin musiikki on saanut vaikutteita muun muassa Modest Mussorgskilta ja Anton Weberniltä. Monet hänen töistään perustuvat venäläisten runoilijoiden kuten Aleksandr Blokin tai Joseph Brodskyn teksteihin. Hänen alttoviulukonserttonsa 'Path-Put-Chemin-Weg' oli tilaustyö Juri Bašmetin ja Valeri Gergijevin 50-vuotissyntymäpäiville ja ensiesitettiin Le Chatelet'ssä tammikuussa 2003. Dokumenttifilmi esityksestä esitettiin Hollannin kansallisella TV-kanavalla (NTR).

Irina Schnittke, säveltäjä Alfred Schnittken leski antoi Raskatoville luottotehtävän rekonstruoida Schnittken yhdeksäs sinfonia, joka valmistui vuonna 2007.

Vuonna 201 hänen oopperansa ”Koiran sydän” ensiesitettiin Hollannin kansallisoopperan toimesta Amsterdamissa yhteistyössä Englannin kansallisoopperan kanssa, missä se esitettiin lokakuussa 2010. Simon McBurneyn tuotanto esitettiin myös Milanon La Scalassa vuonna 2013 Opéra National de Lyon'issa vuonna 2014.

Eräs hänen viimeaikaisista teoksistaan 'A White Nights Dream' ensiesitettiin Royal Festival Hallissa Lontoossa syyskuussa 2011. Tämä johti toiseen tilausteokseen ”Green Mass”, joka ensiesitettiin niin ikään Vladimir Jurowskin johtaman Lontoon filharmonisen orkesterin ja Cambridgen Clare Collgen kuoron esittämänä vuonna 2016.

## Lähteet
Tain-l’Hermitage

**Tain-l’Hermitage** on kunta itäisessä Ranskassa Drômen departementissa Auvergne-Rhône-Alpesin alueella. Se sijaitsee Rhônejoen varrella.

Kunta on ollut tunnettua viinintuotantoseutua jo roomalaisten aikaan. Joen varrella olevilla rinteillä kypsyy nykyään laadukkaita AOC-viinejä. Kunnassa on myös Valrhonan suklaatehdas.

## Lähteet

## Aiheesta muualla
Turun vastaanottokeskus

**Turun vastaanottokeskus** on Varsinais-Suomessa toimiva, Suomen Punaisen Ristin ylläpitämä turvapaikanhakijoiden vastaanottokeskus, johon kuuluu kolme yksikköä: Turun Pansion, Punkalaitumen ja Halikon toimipisteet. Vuoteen 2017 asti toimi vastaanottokeskus myös Laitilassa.

Pansion toimipiste on pysyvissä tiloissa toimiva yksikkö, jossa on paikkoja 225 henkilölle.

Turun vastaanottokeskuksessa on annettu tehostettua tukea erityisen haastaville turvapaikanhakijoille, joilla on mielenterveys- tai päihdeongelmia, tai jotka käyttäytyvät aggressiivisesti tai erityisen häiritsevästi muita vastaanottokeskuksen asukkaita tai työntekijöitä kohtaan.

Vuoden 2017 Turun veitsi-iskun tekijä asui Pansion vastaanottokeskuksessa.

## Lähteet
Itävallan naisten maahockeymaajoukkue

**Itävallan naisten maahockeymaajoukkue** edustaa Itävaltaa naisten maahockeyn maaotteluissa.

Itävallan naisjoukkue osallistui 1970- ja 1980-luvuilla useisiin arvokilpailuihin, muun muassa boikottien rasittamaan Moskovan olympiaturnaukseen 1980, jossa maa sijoittui kuuden joukkueen joukossa viidenneksi. Sisähockeyssä Itävalta on pelannut useissa MM- ja EM-kilpailuissa ja saavuttanut EM-pronssia vuonna 1998.

## Sijoitukset

**[[Maahockey olympialaisissa|Kesäolympialaiset]]**
*1980 – viides

**[[Maahockeyn naisten maailmanmestaruuskilpailut|MM-kilpailut]]**
*1974 – kahdeksas
*1975 – 19:s (IFWHA:n turnaus)
*1976 – yhdeksäs
*1981 – 12:s

**[[Maahockeyn naisten Euroopan-mestaruuskilpailut|EM-kilpailut]]**
*1984 – 11:s
*1987 – 12:s
*1991 – 12:s

## Lähteet
* Austria Hockey Women's Hockey Results Olympics at Sports-Reference.com 

### Viitteet

## Aiheesta muualla
* Itävallan maajoukkue  Itävallan hockeyliitto
Formoteroli

**Formoteroli** (C19H24N2O4) on aromaattinen orgaaninen yhdiste. Yhdistettä voidaan käyttää lääketieteessä keuhkoputkia laajentavana lääkeaineena astman ja keuhkoahtaumataudin hoidossa.

## Ominaisuudet ja käyttö
Formoterolia käytetään yleensä fumaraattisuolan dihydraattina, joka on kiteistä ainetta. Lääkeaine vaikuttaa sitoutumalla β<sub>2</sub>-adenergisiin reseptoreihin ja on sen agonisti eli aktivoi sitä. Tämän seurauksena keuhkoputkia ympäröivä sileä lihaskudos rentoutuu ja keuhkoputket pääsevät laajenemaan. Formoterolin vaikutus alkaa noin 5 minuutin kuluttua lääkkeen oton jälkeen ja kestää noin 12 tuntia. Se kuuluu siis pitkävaikutteisiin β2-reseptorien agonisteihin. Formoteroli on kiraalinen yhdiste, jota myydään joko (R,R)- ja (S,S)-enantiomeerejä sisältävänä raseemisena seoksena tai pelkkänä (R,R)-enantiomeerina eli arformoterolina. (R,R)-enantiomeeri on lääkeaineena noin 1&nbsp;000 kertaa (S,S)-enantiomeeria tehokkaampi.  Formoterolia käytetään inhalaattoreissa erityisesti vaikean ja keskivaikean astman hoidossa yhdessä glukokortikoidien kanssa.

## Haittavaikutukset
Formoterolin aiheuttamia haittavaikutuksia voivat olla pääkipu, väsymys, nenän tukkoisuus, vatsakivut ja huonovointisuus.

## Valmistus
Formoterolin synteesin ensimmäisissä vaiheissa p-hydroksiasetofenoni nitrataan ja hydroksyyliryhmä suojataan bentsyylieetterinä. Seuraavassa vaiheessa suoritetaan bromaus ja tässä reaktiossa muodostuva tuote reagoi N-bentsyyli-1-(4-metoksifenyyli)propan-2-amiinin kanssa. Tämän jälkeen nitroryhmä pelkistetään raudan avulla aminoryhmäksi ja karbonyyliryhmä natriumboorihydridin avulla hydroksyyliryhmäksi. Seuraavaksi yhdiste reagoi muurahaishapon kanssa ja suojaryhminä toimivat bentsyyliryhmät poistetaan vedyttämällä. Näin muodostuu raseeminen seos. On myös kehitetty asymmetrinen synteesimenetelmä, jossa muodostuu ainoastaan formoterolin (R,R)-enantiomeeria.

## Lähteet
Crozes-Hermitage

**Crozes-Hermitage** on kunta itäisessä Ranskassa Drômen departementissa Auvergne-Rhône-Alpesin alueella.

Kunta sijaitsee Rhône-joen laaksossa. Se on ollut tunnettua viinintuotantoseutua ja alueen viinit saivat AOC statuksen jo vuonna 1937.

## Lähteet

## Aiheesta muualla
Hartwig Hausdorf

**Hartwig Hausdorf** (s. 11. joulukuuta 1955) on saksalainen matkailuyrittäjä ja rajatietokirjailija.

Hausdorf opiskeli Münchenin ammattikorkeakoulussa turismia. Vuodesta 1994 lähtien hän on julkaisut kymmeniä rajatietokirjoja, joissa usein toistuvia teemoja ovat avaruusolioiden vierailut Maassa. Hausdorfin mukaan monet historialliset monumentit ovat sellaisia, että alkukantaiset kansat eivät ole niitä voineet rakentaa, vaan niiden täytyy olla muinaisten avaruusolioiden vierailujen tulosta. Hausdorf järjestää ryhmämatkoja tällaisiin kohteisiin. Hausdorf sai kotimaansa ulkopuolellakin julkisuutta vuonna 2010 epäilemällä, että avaruusoliot ovat kaapanneet Voyager II -luotaimen.

## Teokset
* Die weisse Pyramide: ausserirdische Spuren in Ostasien. 1994.
* Satelliten der Götter: in Chinas verbotenen Zonen (mit Peter Krassa). 1995.
* Wenn Götter Gott spielen: unsere Evolution kam aus dem All; die Schöpfung war programmiert. 1997.
* Rückkehr aus dem Jenseits: das geheimnisvolle Phänomen der Wiedergeburt. 1998.
*UFO-Begegnungen der tödlichen Art: verstrahlte und verbrannte Augenzeugen; Todesflüge von Piloten; die grausamen Übergriffe der Außerirdischen. 1998.
*X-Reisen. Reiseführer zu den geheimnisvollsten Stätten dieser Welt. 1998.
* Das Jahrhundert der Rätsel und Phänomene; 100 spektakuläre Fälle, geheime Ereignisse und mysteriöse Begebenheiten von 1900 bis 2000. 1999.
* Telepathie & Prophetie: Zukunftsvisionen und Traumwelten. 2001.
* Begegnung mit dem Unfassbaren: Reisen zu den geheimnisvollsten Stätten unserer Welt. 2002.
*Geheime Geschichte. Band 1: Was unsere Historiker verschweigen. 2002.
*Unheimliche Begegnungen der 5. Art: die schwärzeste Seite des UFO-Phänomens. 2002.
* Die Rückkehr der Drachen: den letzten lebenden Dinosauriern auf der Spur. 2003.
*Geheime Geschichte. Band 2: Die Verschwörung bei Tageslicht. 2003.
* Geheime Geschichte. Band 3: Wer manipuliert den Lauf unserer Geschichte?. 2005.
*Kein Sonntagsforscher: das zeitlose Phänomen Erich von Däniken. 2005.
* Bizarre Wirklichkeiten: auf geheimen Wegen ins Unbekannte. 2006.
* Animal PSI: die geheimnisvollen Fähigkeiten unserer Mitgeschöpfe. 2007.
* Begegnungen mit dem Unfassbaren. 2008.
*Nicht von dieser Welt: Dinge, die es nicht geben dürfte. 2008.
* UFOs - Sie fliegen noch immer. 2010.
* Götterbotschaft in den Genen. 2012.
* Das Chinesische Roswell. 2013.
* Ungelöste Rätsel der letzten 5000 Jahre. 2013.
* Götterbotschaft in den Genen. 2014.
* KEIN Sonntagsforscher - Das zeitlose Phänomen Erich von Däniken. Limitierte Sonderausgabe zum 80. Geburtstag von EvD. 2014.
* Die Botschaft der Megalithen. 2015.

## Lähteet

## Aiheesta muualla

* http://www.hartwighausdorf.com
As You Were

**As You Were** on brittiläisen laulaja-lauluntekijä Liam Gallagherin esikoisalbumi. Albumin ovat tuottaneet Greg Kurstin ja Dan Grech-Marguerat, ja sen julkaisi 6. lokakuuta 2017 levy-yhtiö Warner Bros. Records.

Albumi debytoi Britannian albumilistan ensimmäisellä sijalla, ja pysyi listalla yhteensä 13 viikkoa. Suomessa se nousi virallisen albumilistan sijalle 22, ja Yhdysvalloissa Billboard 200 -listan sijalle 30.

## Kappaleet
Albumin virallinen kappalelista julkaistiin 29. kesäkuuta 2017.

## Arvostelut
* Desibeli.net: 
* Soundi: 

## Lähteet
Saint-Donat-sur-l’Herbasse

**Saint-Donat-sur-l’Herbasse** on kunta itäisessä Ranskassa Drômen departementissa Auvergne-Rhône-Alpesin alueella.

Kunnan nähtävyyksiä on 1100-luvulta peräisin oleva Saint-Donatin kollegiaalinen kirkko ja luostari. Toisen maailmansodan aikana runoilija Louis Aragon pakeni vaimonsa runoilija Elsa Trioletin kanssa Saint-Donatiin.

## Lähteet

## Aiheesta muualla
Roi Et (provinssi)

**Roi Et** () on provinssi Isanin alueella Thaimaan koillisosassa. Provinssin pinta-ala on 8&nbsp;299,4&nbsp;km² ja asukasluku 1&nbsp;084&nbsp;985 (2010). Alueen hallinnollinen keskus on Roi Et.

## Lähteet

## Aiheesta muualla
Pattani (provinssi)

**Pattani ** () on provinssi Thaimaan eteläosassa. Provinssin pinta-ala on 1&nbsp;940,4&nbsp;km² ja asukasluku 609&nbsp;015 (2010). Alueen hallinnollinen keskus on Pattani.

## Lähteet
Valbonnais

**Valbonnais** on kunta itäisessä Ranskassa Isèren departementissa Auvergne-Rhône-Alpesin alueella. Se sijaitsee Écrinsin kansallispuiston laidalla.

Valbonnais oli keskijalla Alleman-suvun vahvaa hallinta-aluetta, joka oli entisen Dauphinén provinssin mahtavimpia sukuja. Kunnan nähtävyyksiä on kivinen "taikaneliö", johon on kirjoitettu latinaksi sanat Rotas Opera Tenet Arepo Sator. Kirjoitus on palindromi, jonka merkitys on jäänyt mysteeriksi.

## Lähteet

## Aiheesta muualla
Suomen ortodoksiset hiippakunnat

Suomen ortodoksisessa kirkossa on kolme hiippakuntaa. Ortodoksisen kirkon hiippakuntaa johtaa Suomessa joko arkkipiispa tai metropoliitta.

* Helsingin arkkihiippakunta, jota johtaa KP Helsingin ja koko Suomen arkkipiispa
* Kuopion ja Karjalan hiippakunta, jota johtaa KP Kuopion ja Karjalan metropoliitta
* Oulun hiippakunta, jota johtaa KP Oulun metropoliitta

## Katso myös
* Hiippakunta

## Aiheesta muualla

*Helsingin hiippakunta
*Kuopion ja Karjalan hiippakunta
*Oulun hiippakunta
HMCS Charlottetown

**HMCS Charlottetown** voi tarkoittaa seuraavia Kanadan laivaston aluksia:
*HMCS Charlottetown (1941), Flower-luokan korvetti
*HMCS Charlottetown (K244), River-luokan fregatti
*HMCS Charlottetown (FFH 339), Halifax-luokan ohjusfregatti.
Hirsijumi

**Hirsijumi** (*Hadrobregmus confusus*) kuuluu puunkaivajien heimoon ja sen elinympäristönä on lahoava puu.  Hirsijumin toukka on noin 4 mm pitkä, hyvin käyrä ja väriltään vaalea. Aikuinen hirsijumi on 4-5 mm pitkä kovakuoriainen, väriltään harmaanruskea tai punertava. Etuselässä hirsijumilla on keskellä heikko kohouma ja sen etuselän takanurkat ovat terävät.  Peitinsiivissä sillä on voimakkaat, selvästi erottuvat pisterivit. Hirsijumi elää kosteassa ja lahoavassa puussa, mutta ei siedä esimerkiksi  kuivaa keskuslämmitysilmaa. Tämän vuoksi hirsijumi elää yleensä vanhoissa hirsirakennuksissa, erityisesti kosteimmissa alimmissa hirsissä tai kylmissä ullakkotiloissa ja kylmillään pidetyissä hirsirakennuksissa. Hirsijumi elää sekä havu- että lehtipuilla. Rakennuksissa hirsijumi on lähes yhtä yleinen laji kuin kuolemankello (*Hadrobregmus pertinax*). Hirsijumin levinneisyysalue ulottuu Suomessa Rovaniemen korkeudelle asti. Suomessa laji on vakiintunut ja yleinen ja se on luokiteltu elinvoimaiseksi lajiksi. Hirsijumia esiintyy lähinnä Suomessa ja Ruotsissa.

## Lähteet

## Aiheesta muualla
*Itä-Suomen yliopisto (UEF): Hirsijumi (Hadrobregmus confusus), kuva 
*Insects.fi: Hadrobregmus confusus 
*Juhani Turpeinen, Pohjois-Pohjanmaan korjausrakentamiskeskus: Puurakennusten hyönteisvauriot,  2.1. Hirsijumi (Hadrobregmus confusus) (pdf)
*UniProt: Taxonomy - Hadrobregmus confusus
Teuvo Nurmi

**Teuvo Nurmi** (19. elokuuta 1937 Oulainen – 19. elokuuta 2016 Kuusankoski) oli suomalainen päätoimittaja ja nimimerkkiä **Teutori** käyttänyt pakinoitsija.

Nurmi aloitti toimittajan uransa Kokkola- ja Kalajokilaakso-lehdissä. Hän oli sitten muun muassa Pohjolan Sanomien aluetoimittajana Kemissä ja Rovaniemellä sekä Etelä-Suomen Sanomien Heinolan aluetoimittajana. Nurmi oli vuodesta 1969 alkaen Kuusankosken Sanomien päätoimittajana 14 vuoden ajan ja sen jälkeen Etelä-Suomen Sanomien Itä-Hämeen aluetoimittajana Hartolassa. Somero-lehden päätoimittajana Nurmi oli vuosina 1983–1999.

## Lähteet
Cambrils

**Cambrils** on kunta Tarragonan maakunnassa Espanjassa. Cambrils sijaitsee "Kultaisella rannikolla" (kat. Costa Daurada, esp. Costa Dorada) Välimeren rannalla. Vuoden 2016 alussa väkiluku oli 33 273.  

Cambrils on vanha kalastajakylä. Kalastus ja maanviljely ovat edelleen tärkeitä elinkeinoja turismin ohella. Cambrilsin edustalla on useita hiekkarantoja.   
   
## Kuvia


SantaMariaCambrils.JPG|Seurakuntakirkko Santa Maria de Cambrils
Parc Samà (Cambrils) - 4.jpg|Parc Samà -puutarha
Platja fores 02.JPG|Prat d'En Forés -ranta
Torre del Llimó.JPG|Torre de l'Hort de Maria 


## Lähteet

### Viitteet

## Aiheesta muualla
Agrippina, Neron äiti

**Agrippina, Neron äiti** () on vuonna 1911 valmistunut italialainen mykkäelokuva. Enrico Guazzonin ohjaaman historiallisen elokuvan pääosaa esittää Maria Gasparini.

## Juoni
Claudiuksen kuoltua Agrippina tekee pojastaan Nerosta keisarin. Kun Nero hylkää vaimonsa Octavian ja antautuu Poppean vaikutuksen alaiseksi, Agrippina ja Nero riitautuvat ja Nero myrkyttää kilpailijansa Britannicuksen. Agrippina pakenee palatsista ja joutuu Neron järjestämään veneonnettomuuteen. Kun sotilaat saapuvat tappamaan häntä, Agrippina kehottaa heitä rankaisemaan häntä Neron kaltaisen hirviön synnyttämisestä.

## Näyttelijät

## Tuotanto ja vastaanotto
*Agrippina, Neron äiti* on yksi Enrico Guazzonin Cinesille tekemistä historia-aiheisista lyhytelokuvista, jotka sittemmin johtivat vuoden 1913 suurelokuvaan *[[Quo vadis?]]*. Sen tyylissä näkyy vielä teatterin ja ranskalaisten esikuvien vaikutus. Teatterikulisseista oli kuitenkin jo päästy eroon ja avustajoukot olivat entistä suurempia.

Elokuva oli menestys sekä Italiassa että ulkomailla. Aikalaiskriitikot kehuivat varsinkin sen lavastusta ja historiallista todenmukaisuutta. Suomessa elokuvaa esitettiin jo parin viikon kuluttua sen ensi-illasta. Turkulaisen *[[Turun Päivälehti|Sosialistin]]* mukaan ”missään tapauksessa ei tämä Nero-kuvaus ole jalostava eikä kehittävä, mutta kyllä pöyristyttävä”.

## Restaurointi
Elokuva on restauroitu Friulin elokuva-arkistossa. Alkuperäisestä 380 metrin pituudesta on säilynyt 300 metriä.

## Lähteet

## Aiheesta muualla
*
The Player – Pelimies

**The Player – Pelimies** on Robert Altmanin ohjaama elokuva vuodelta 1992. Hollywoodin elokuvamaailmaan sijoittuvan satiirin on oman romaaninsa pohjalta käsikirjoittanut Michael Tolkin, ja sen pääosia esittävät Tim Robbins, Greta Scacchi, Fred Ward ja Whoopi Goldberg. Elokuvassa vilahtelee myös muuta elokuvaväkeä cameorooleissa.

*Pelimies* oli Altmanin paluu suuren yleisön elokuvien pariin 1980-luvun pienimuotoisempien ja kokeellisempien elokuvien jälkeen. Sitä pidetään yhtenä elokuvahistorian parhaista Hollywood-satiireista.

## Juoni
Suuren filmistudion tuotantopäällikkö Griffin Mill (Robbins) alkaa saada uhkaavia kirjeitä nimettömältä vaanijalta, todennäköisesti hylätyltä käsikirjoittajakandidaatilta. Griffin alkaa jäljittää kirjeiden lähettäjää ja tulee vahingossa tappaneeksi väärän miehen. Griffin rakastuu tämän leskeen (Scacchi).

## Tuotanto
Elokuva alkaa kahdeksanminuuttisella otoksella, monimutkaisella kamera-ajolla elokuvastudion pihan poikki kulkevasta ihmisryhmästä toiseen, jonka aikana keskustellaan muun muassa Orson Wellesin *[[Pahan kosketus|Pahan kosketuksen]]* alun kamera-ajosta ja Hitchcockin *[[Köysi (elokuva)|Köyden]]* leikkaamattomuudesta. Välillä kamera jää tarkkailemaan ikkunan takana toimistossa pidettävää palaveria. *Pelimies* sisältää muutenkin runsaasti viittauksia Hollywoodin elokuviin ja niiden lajityyppeihin. Elokuvassa on myös Altmanille tyypillistä päällekkäistä dialogia ja henkilöhahmojen liikkeiden ehdoilla tehtyjä kuvia. Sivurooleissa nähdään omana itsenään suuri joukko Hollywoodin elokuvaväkeä ja julkisuuden henkilöitä, muiden muassa Harry Belafonte, Cher, John Cusack, Peter Falk, Jeff Goldblum, Anjelica Huston, Jack Lemmon, Malcolm McDowell, Burt Reynolds, Julia Roberts ja Bruce Willis.

## Päärooleissa

## Vastaanotto ja jälkimaine
Altman sai elokuvasta parhaan ohjauksen Bafta-palkinnon. Hänet palkittiin parhaana ohjaajana myös Cannesin elokuvajuhlilla, ja hän oli ohjauksestaan ehdolla myös Oscar- ja Golden Globe -palkintoihin. Tim Robbins voitti roolistaan Golden Globe -palkinnon. Michael Tolkin oli Oscar-ehdokkaana sovitetusta käsikirjoituksestaan ja Geraldine Peroni elokuvan leikkauksesta.

*[[The New York Times]]in* kriitikot valitsivat *Pelimiehen* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet
Gustavsbergin piiri

**Gustavsbergin piiri** () sijaitsee Värmdön kunnassa Ruotsissa. Piirin väkiluku on .

## Lähteet

## Aiheesta muualla
*
Kaupunkiaktivismi

**Kaupunkiaktivismi** on kansalaisten itse organisoimaa ja omaehtoista yhteistoimintaa, joka
* tapahtuu yleensä järjestötoiminnan ulkopuolella
* on luonteeltaan aloitteellista, proaktiivista ja rakentavaa
* suuntautuu ensisijaisesti toimintaan, ei poliittiseen mielipiteenmuodostukseen tai vaikuttamiseen
* nojaa tee-se-itse-henkeen ja commons-ajatteluun
* hyödyntää Internetiä ja sosiaalista mediaa toiminnassaan ja järjestäytymisessään ja 
* tapahtuu kaupunkitilassa tai liittyy kaupungin oloihin.
Vastaavanluonteisesta aktivismista kaupunkien ulkopuolella voi puhua käsitteellä kansalaisaktivismi.

## Katso myös
* Lisää kaupunkia Helsinkiin
* Sissiviljely

## Lähteet
* Mäenpää, P. & Faehnle, M. 2016. Kaupunkiaktivismi voimavarana . Kvartti 3/2016, 16-33.
* Kaupunkiaktivismi-tietopankki: Käsitteitä
### Viitteet
Helsingin suojeluskuntatalo

**Helsingin suojeluskuntatalo** on Helsingin Taka-Töölössä sijaitseva vuonna 1941 valmistunut H-kirjaimen muotoinen rakennus, joka nykyään on pääosin toimistokäytössä.

Rakennuksen on suunnitellut arkkitehti Toivo Jäntti. Rakennus on kaupunkikuvallisesti ja rakennustaiteellisesti arvokas, ja se on suojeltu sr-1-merkinnällä asemakaavassa.

## Historia

Rakennuksen suunnittelu aloitettiin vuonna 1936. Rahoitusvaikeuksien vuoksi rakennustyöt pääsivät käyntiin vasta vuonna 1939. Suojeluskuntataloon saatiin mittava rahalahjoitus Lotta Svärd -järjestöltä. Talo valmistui vuodenvaihteessa 1940–1941. Rakennus ehti olla suojeluskuntatalona vain vajaat neljä vuotta. Talo myytiin jatkosodan jälkeen Urlus-säätiölle, joka omistaa sen edelleen.

Talossa toimi ravintola Motti vuosina 1941–1987, 1997–2007 ja 2011–2012.

Suojeluskuntatalon tontilla sijaitsi aiemmin kaksikerroksinen puutalo, joka purettiin talvella 1939.

## Lähteet

## Aiheesta muualla

* Urlus-säätiön sivut
Kuusankosken Sanomat

**Kuusankosken Sanomat** oli Kuusankoskella vuosina 1959–1989 julkaistu puolueisiin sitoutumaton paikallislehti joka ilmestyi kolme kertaa viikossa. Lehteä julkaisi aluksi Kuusankosken Lehtitaitto Oy joka myi lehden vuonna 1968 Kuusankosken Sanomat Oy:lle. Vuodesta 1971 alkaen lehteä kustansi lahtelainen Esan Kirjapaino Oy. Lehden päätoimittajina olivat muun muassa Antero Nuotio, Valto Mäntylä, Seppo Suominen ja Teuvo Nurmi.

## Lähteet
Mariama

__NOTOC__
**Mariama** on malilaisen Boubacar Traorén esikoisalbumi, joka julkaistiin vuonna 1990.

## Kappaleet
Kaikki kappaleet Boubacar Traoré, ellei toisin mainita.

#
#
#
#
#
#
#
#

## Kokoonpano
* Boubacar Traoré – kitara, laulu

## Lähteet
* ''Mariama'' discogs.com -sivustolla
Luzia Ebnöther

**Luzia Ebnöther** (s. 19. lokakuuta 1971 Zürich) on sveitsiläinen kilpauransa päättänyt curlingpelaaja ja olympiamitalisti.

Ebnöther kuului Sveitsin olympiahopeaa saavuttaneeseen joukkueeseen Salt Lake Cityssä 2002. Hän saavutti myös MM- ja EM-mitaleja.

## Lähteet
* Luzia Ebnöther Bio, Stats and Results Olympics at Sports-Reference.com 
* Profiili worldcurling.org 

### Viitteet
Ashby Magnan rautatieasema

**Ashby Magnan rautatieasema** oli rautatieasema Great Central Main Linen varrella Ashby Magnan ja Dunton Bassettin kylien välillä, Leicestershiressä. Se oli käytössä vuosina 1899–1969.

## Historia
Ashby Magnan asema avattiin Great Central Main Linen varrelle 15. maaliskuuta 1899. Asemalla oli laiturisaareke, jonne kuljettiin aseman ylittävältä sillalta portaita pitkin. Saarekkeen pohjoispäässä oli asemarakennus, jossa oli lipunmyyntitoimisto. Aseman eteläpuolella oli myös pienehkö tavaraliikenteen ratapiha.

1950-luvun loppupuolella liikenne linjalla alkoi vähentyä, sillä autojen suosio lisääntyi, ja lisäksi se kilpaili muiden pohjois-eteläsuuntaisten linjojen kanssa. Pikajunaliikenne Manchesterista Lontooseen lakkasi 2. tammikuuta 1960. Vuoden 1963 Beechingin leikkausten ensimmäisessä raportissa Great Central Main Line todettiin tarpeettomaksi. Ensimmäiset asemat linjan varrelta suljettiin jo samana vuonna. Toisin kuin monet muut maaseudun asemat, Ashby Magna pysyi edelleen vilkkaana, ja se pysyikin avoinna aina linjan lopulliseen lakkauttamiseen, 5. toukokuuta 1969, asti.

## Nykytila
Asema on lähes täysin purettu. Laiturista on jäljellä pieniä osia, ja sen lisäksi aseman alueella on oletettavasti asemasta peräisin olevia kivenkappaleita ja romua. Aseman ylittävä silta sen sijaan on yhä olemassa, joskin sen alusta on täytetty maalla. Lisäksi entisellä tavararatapihalla on jäljellä karjan lastauslaituri, joka on nykyään lautatarhan alueella.

## Lähteet
Cvetković–Maček-sopimus

**Cvetković–Maček-sopimus** (; ) oli Jugoslavian kuningaskunnassa 26. elokuuta 1939 solmittu poliittinen sopimus. Sen perusteella Kroatia sai sisäisen autonomian, kun autonominen Kroatian Banovina luotiin. Alue käsitti Jugoslavian  kroatialaisväestön. Alue käsitti nykyisen Kroatian valtion ja kroatialaisen väestön asuinalueita Vojvodinasta ja Bosnia-Herzegovinasta. Sopimuksen tekijöinä olivat Jugoslavian pääministeri Dragiša Cvetković ja kroaattipoliitikko Vladko Maček. Sopimuksen syntymisen edellytyksenä oli prinssihallitsija Paulin suvaitsevaisempi asenne kuin edeltäjänsä, salamurhatun kuninkaan Aleksanterin. Paul pelkäsi Kroatian tilaisuuden tullen eroavan Jugoslaviasta. Järjestelyllä toteutettiin toive, joka kroaateilla oli ollut Jugoslavian kuningaskunnan syntyvaiheessa ensimmäisen maailmansodan päättyessä vuonna 1918. Kroatian Banovinan autonomian luominen aiheutti myös Jugoslavian kuningaskunnan uuden perustuslain säätämiseen.

Kroatian väestön oma itsellinen hallinnollinen yksikkö oli syntynyt ensimmäisen kerran sitten keskiaikaisen Kroatian valtakunnan.  Autonomisen Kroatian Banovinan toimivallan ulkopuolelle, Jugoslavian keskushallinnon hoidettavaksi, jäivät ulkopolitiikka, armeija, poliisi ja ulkomaankauppa. Alueen johtajaksi eli baniksi nimitettiin Ivan Šubašić.

Sopimuksen mukainen Kroatian Banovina oli voimassa huhtikuuhun 1941, jolloin toisen maailmansodan jo puhjettua Saksa liittolaisineen hyökkäsi Jugoslaviaan ja Jugoslavian kuningaskunta hajosi. Tällöin syntyi vielä laajempi Bosnian alueita kattava Saksaan ja Italiaan tukeutuva Itsenäinen Kroatian valtio. Tätä vaihetta kesti vuoteen 1945, jolloin syntyi Jugoslavian sosialistinen liittotasavalta, johon Kroatian sosialistinen tasavalta kuului osatasavaltana.
Fritz Stöckli

**Fritz Karl Stöckli** (15. toukokuuta 1916 – 1968) oli sveitsiläinen vapaapainin olympiamitalisti ja rattikelkkailun maailmanmestari.

87 kilogramman painoluokassa kilpaillut Stöckli saavutti olympiahopeaa Lontoossa 1948 ja EM-hopeaa Tukholmassa 1946. Oslon talviolympialaisissa 1952 Stöckli kilpaili rattikelkkailijana yltäen Sveitsin nelikossa neljänneksi. Vuonna 1953 Stöckli voitti Sveitsin kaksikossa maailmanmestaruuden.

## Lähteet
* Fritz Stöckli Bio, Stats, and Results Olympics at Sports-Reference.com 
* Stoeckli, Fritz (SUI) International Wrestling Database 

### Viitteet

## Aiheesta muualla
Pekka Ketonen (metsänhoitaja)

**Pekka Ketonen** (5. tammikuuta 1928 Kotka – 26. helmikuuta 2009 Helsinki) oli suomalainen metsänhoitaja ja pitkäaikainen Suomen Kennelliton toiminnanjohtaja. Kuvanveistoa harrastanut Ketonen on muotoillut kaikkien viiden suomalaisen koirarodun patsaat.
__NOTOC__
## Ura
Ketonen osallistui jatkosotaan sotilaspoikana. Hän pääsi ylioppilaaksi vuonna 1948 ja valmistui metsänhoitajaksi Helsingin yliopistosta 1954. Metsäalalla hän toimi tilintarkastajana, apulaismetsänhoitajana ja piirimetsänhoitajana.

Ketonen tuli Suomen Kennelliittoon toiminnanjohtajaksi vuonna 1967, ja hän jäi eläkkeelle vuonna 1988. Yli 20 vuoden työuraan mahtuu muun muassa koiratietojen siirto paperirekisteristä tietokoneelle.

## Kuvanveisto
Ketonen oli taiteellinen, hän harrasti maalausta ja teki reliefejä muun muassa Kennelliiton ja koiraharrastajien tarpeisiin. Näkyvä osoitus taiteellisuudesta ovat Ketosen tekemät patsaat viidestä suomalaisesta koirarodusta. Patsaat on sijoitettu eri puolille maata.

**Suomenpystykorvapatsas*, 1989, Espoo, Kamreerintie 8:n pihalla
**Suomenajokoirapatsas*, 1993, Janakkala, Turenki.
**Karjalankarhukoirapatsas*, 1996, Ilomantsi, Soihtulantien varrella
**Sotakoirapatsas*, 2003, Mikkeli, Jalkaväkimuseo, 
**Lapinporokoirapatsas*, 2003, Inari, Siida
**Suomenlapinkoirapatsas*, 2007, Enontekiö, Hetta, Tunturi-Lapin luontokeskus

## Kuvia julkisista teoksista

Tiedosto:Suomenpystykorva by Pekka Ketonen.JPG|*Suomenpystykorva*, 1989, Espoo.
Tiedosto:Suomenajokoira by Pekka Ketonen.JPG|*Suomenajokoira*, 1993, Janakkala.
Tiedosto:Karjalankarhukoira by P Ketonen.JPG|*Karjalankarhukoira*, 1996, Ilomantsi
Tiedosto:Pekka Ketonen Sotakoirapatsas 2003.JPG|*Sotakoirapatsas*, 2003, Mikkeli.
Tiedosto:Pekka Ketonen Lapinporokoira 2003.jpg|*Lapinporokoira*, 2003, Inari.
Tiedosto:Suomenlapinkoirapatsas by Pekka Ketonen.JPG|*Suomenlapinkoira*, 2007, Enontekiö.


## Lähteet
The Desired Effect

**The Desired Effect** on The Killers-yhtyeestä tunnetun laulaja Brandon Flowersin toinen sooloalbumi, joka julkaistiin toukokuussa 2015. Albumi ylsi listaykköseksi Britannian albumilistalla ja kotimaassaan Yhdysvaltain Billboard 200-listan sijalle 17. *The Desired Effectilta* julkaistiin singlenä neljä kappaletta.

## Kappaleet

## Arvostelut
* *[[AllMusic]]*: 
* *[[The Guardian]]*: 
* *[[Rolling Stone]]*: 

## Lähteet
Halifax-luokka

**Halifax-luokka** on Kanadan kuninkaallisen laivaston ja myöhemmin Kanadan asevoimien kahdentoista fregatin muodostama alusluokka. Luokan alukset otettiin palvelukseen 1992-1997.

## Modernisointi
Kanadan hallitus aloitti kesäkuussa 2007 projektin, jonka tavoitteena oli modernisoida luokan alukset. Modernisointi sisälsi uuden taistelunjohtojärjestelmän, Harpoon-järjestelmän päivityksen, uuden tutkajärjestelmän, omalaitetunnistimeen moodin S/5, taktisen datalinkin ja omasuojajärjestelmän. Modernisointiin liittyivät myös ESSM ja Thales Sirius IRST.

Työt ensimmäisellä aluksellä *HMCS Halifaxilla* aloitettiin lokakuussa 2010 ja viimeisen aluksen modernisointi saatiin päätökseen vuonna 2017. Ensimmäinen modernisoitu alus palasi palvelukseen vuonna 2012.
 
## Alukset
Päätös kuuden aluksen hankinnasta tehtiin 22. joulukuuta 1977. Aluksia piti alkuperäisen suunnitelman mukaan valmistaa kaksikymmentä, mutta pitkittynyt suunnittelujakso nosti kustannuksia merkittävästi. Suunnittelutyö jaettiin Saint John Shipbuidersin ja Paramax Electronicsin kesken aj Saint John Shipbuilders vastaanotti tilauksen ensimmäisen erän valmistamisesta vasta kesäkuussa 1983. Joulukuussa 1987 tilattiin toinen kuuden aluksen erä.

Yhdeksän luokan aluksista valmistettiin Saint John Shipbuilding Limitedillä Saint Johnissa New Brunswickissa ja loput kolme Marine Industries Shipyardsilla Sorelissa.

## Lähteet
*

### Viitteet
Tapanilan VPK

**Tapanilan VPK** on vuonna 1915 perustettu vapaapalokunta, joka toimii Helsingin Tapanilassa. Tapanilan VPK on yksi Helsingin 15 sopimuspalokunnasta. VPK toimii Helsingin kaupungin Pelastuslaitoksen alaisuudessa.

Tapanilan VPK:lla on kolme osastoa: hälytysosasto, nuoriso-osasto ja naisosasto. Hälytysosasto suorittaa palo-, myrsky-, eläin- ja pelastustoimen hälytystehtäviä. VPK:n palokuntatalo on osoitteessa Päivöläntie 50.

## Lähteet

## Aiheesta muualla
* Tapanilan VPK:n sivut
Nordlys

**Nordlys** on norjalainen sanomalehti, joka ilmestyy Tromssassa. Se on Pohjois-Norjan suurin lehti ja kuuluu norjalaiseen mediakonserniin A-presseniin. 

Lehden perusti Tromssan läänin pohjoisosassa Karlsøyssa pappi Alfred Eriksen. Ensimmäinen numero ilmestyi 10. tammikuuta 1902. 

Lehti jakaa Nordlysprisen-palkintoa ja valitsee *Vuoden tromssalaisen*.

## Vastaavat päätoimittajat

*Alfred Eriksen 1902–1912
**Jenny Garfjeld, oli osan Eriksenin ajasta tosiasiallinen päätoimittaja
*Ole Martin Gausdal 1912–1914
**Anders Hjertenæs, oli osan Gausdalin ajasta tosiasiallinen päätoimittaja
*Aksel Olsen 1914–1915
*Jørgen Hustad 1915–1917
*Peder Kåsmoli 1917–1924
*Ingvald Jaklin 1924–1940
* ---
*Gunnar Hagerup 1945
*Ingvald Jaklin 1945–1965
*Magne Jønsson 1965–1973
*Reidar Nielsen 1973–1982
*Ivan Kristoffersen 1982–1997
*Jonny Hansen 1997–2001
*Hans Kristian Amundsen 2001–2011
*Anders Opdahl –2016
*Helge Nitteberg 2016

## Levikki
Mediebedriftenes Landsforeningin ilmoittama nettolevikki:
* 2006: 28&nbsp;090
* 2007: 27&nbsp;647
* 2008: 26&nbsp;714
* 2009: 25&nbsp;927
* 2010: 24&nbsp;458
* 2011: 23&nbsp;627
* 2012: 23&nbsp;379
* 2013: 21&nbsp;902
* 2014: 20&nbsp;555
* 2015: 18&nbsp;672 (hvorav papirandel 16&nbsp;366)
* 2016: 20&nbsp;059 (hvorav papirandel 14&nbsp;882)

## Lähteet

## Aiheesta muualla
*Nordlys webbplats
Flamingo (albumi)

**Flamingo** on The Killers-yhtyeestä tunnetun laulaja Brandon Flowersin ensimmäinen sooloalbumi, joka julkaistiin syyskuussa 2010. Albumi ylsi listaykköseksi Britannian albumilistalla, ja kotimaassaan Yhdysvaltain Billboard 200-listalla sijalle 8. *Flamingolta* julkaistiin singlenä kappaleet ”Crossfire”, ”Only the Young” ja ”Jilted Lovers & Broken Hearts”.

## Kappaleet

## Arvostelut
* *[[AllMusic]]*: 
* *[[The Guardian]]*: 
* *[[Rolling Stone]]*: 

## Lähteet
Florian Grillitsch

**Florian Grillitsch** (s. 7. elokuuta 1995 Neunkirchen, Itävalta) on itävaltalainen jalkapalloilija. Hänen pelipaikkansa on keskikentän keskellä. Grillitsch on edustanut Saksan Bundesliigassa Werder Bremeniä ja Hoffenheimia. Syyskuussa 2022 hän teki sopimuksen Alankomaiden Eredivisiessä pelaavan Ajaxin kanssa mutta palasi sieltä yhden kauden jälkeen Hoffenheimiin.

Grillitsch muutti kesällä 2013 Itävallasta Saksaan ja siirtyi Werder Bremenin junioreihin. Vuosina 2015–2017 hän edusti seuraa 48:ssa Bundesliigan ottelussa tehden kolme maalia. Kesällä 2017 Grillitsch siirtyi 1899 Hoffenheimiin. Hän on kauden 2023–2024 loppuun mennessä pelannut seurassa 160 ottelua Bundesliigassa, kuusi Mestarien liigassa ja kymmenen Eurooppa-liigassa. Bundesliigassa hän on tehnyt neljä maalia, Eurooppa-liigassa kolme ja Mestarien liigassa yhden. Ajaxissa hän pelasi kymmenen Eredivisie-ottelua ja viisi Mestarien liigan ottelua.

Grillitsch pelasi kolme ottelua ja teki kaksi maalia alle 19-vuotiaiden EM-kilpailuissa 2014. Hän pelasi kolme ottelua myös alle 20-vuotiaiden MM-kilpailuissa 2015. Ensimmäisen ottelunsa Itävallan A-maajoukkueessa hän pelasi 28. maaliskuuta 2017, kun Itävalta pelasi kotonaan 1–1-tasapeliin päättyneen ystävyysottelun Suomea vastaan. Ensimmäisen maaottelumaalinsa hän teki Luxemburgia vastaan maaliskuussa 2018. Hän on vuoden 2024 loppuun mennessä pelannut 50 A-maaottelua ja tehnyt niissä yhden maalin. Hän on pelannut 13 MM- ja seitsemän EM-karsintaottelua. Kesän 2021 EM-kilpailuissa hän pelasi kaksi alkulohko-ottelua, joista toisen avauskokoonpanossa, ja neljännesvälieräottelun, myöskin avauksessa. EM-kilpailuissa 2024 hän pelasi kolme alkulohko-ottelua avauskokoonpanossa ja tuli tappiollisessa neljännesvälieräottelussa vaihdosta kentälle.

## Lähteet

## Aiheesta muualla
Birgit Heeb-Batliner

**Birgit Heeb-Batliner** (s. 14. lokakuuta 1972 Mauren) on liechtensteinilainen alppihiihtäjä. Hän edusti aktiiviurallaan escheniläistä Unterländer Wintersportverein -seuraa. Hän on pituudeltaan 160 cm.

Heeb-Batliner kilpaili maailmancupissa ensimmäisen kerran tammikuussa 1993. Ensimmäiset maailmancupin pisteensä hän sai oltuaan neljäs Park Cityn suurpujottelussa marraskuussa 1994. Ensimmäisen palkintosijansa hän saavutti oltuaan kolmas niin ikään Park Cityn suurpujottelussa marraskuussa 1998. Kaudella 1999–2000 hän oli toinen Cortina d'Ampezzon sekä kolmas Lienzin ja Bormion suurpujotteluissa. Ainoan maailmancupvoittonsa ja samalla viidennen ja viimeisen palkintosijansa hän saavutti Park Cityn suurpujottelussa viimeisellä kilpailukaudellaan marraskuussa 2002. Hän sijoittui suurpujottelun maailmancupin kokonaispisteissä kuudenneksi kaudella 1998–1999 ja seitsemänneksi kaudella 1999–2000.

Heeb-Batliber kilpaili neljissä olympialaisissa. Albertvillessä 1992 hän sijoittui alppiyhdistetyssä 20:nneksi, supersuurpujottelussa 30:nneksi ja keskeytti suurpujottelun. Lillehammerissa 1994 hän oli suurpujottelussa yhdestoista ja keskeytti supersuurpujottelun. Naganossa 1998 hän sijoittui suurpujottelussa yhdeksänneksi, mutta tuli hylätyksi samassa lajissa Salt Lake Cityssä 2002.

Heeb-Batliner sijoittui MM-kilpailuissa Moriokassa 1993 supersuurpujottelussa 32:nneksi ja Sierra Nevadassa 1996 suurpujottelussa seitsemänneksi. Sestrieressä 1997 hän oli supersuurpujottelussa 23:s ja keskeytti suurpujottelun. Hän sijoittui MM-kilpailujen suurpujottelussa 12:nneksi Vailissa 1999, viidenneksi St. Antonissa 2001 ja kymmenenneksi Sankt Moritzissa 2003.

## Lähteet